Naentin MP apil kes long July
Naentin Memba blong Palamen oli apilim disisen blong Supreme Court blong vacatem seat.
Hem ia i kamaot long Supreme Court Conference long yestedei aftenun.
Long 18 June, Supreme Court i bin sapotem disisen blong Foma Spika, Gracia Shedrack we i anaosem empti seat blong 19 MP ia.
Apil kot bae i sidaon blong harem apil kes ia long 12 July long naen oklok long moning.
Jastis Viran Molisa Trief i odarem loya blong 19 MP ia, Sakiusa Kalsakau, blong mas faelem apil ia bifo en blong bisnis haoa long 29 June.
Jastis Molisa Trief i odarem responden blong apil ia we hemi State Law blong mas faelem notis mo graons blong cross apil i hapen by 4 pm long Wednesde wik ia.
Hae kot long Vanuatu i putum Wednesde wik ia blong jaj i lukluk long fael long tuketa pati mo tekem ol notes.
Long minute mo oda blong kot ia, Jastis Molisa Trief, i askem blong appelant i fael mo sevem Part B blong apil buk by 4pm long namba 1 July mo ol sabmisen long namba 5 July bifo bisnis haoa i klos.
Long semfala fasin responden mo interested pati oli mas mekem sabmisen by 4pm namba 7 July.
Loya blong 19 MP i askem blong ovasi kaonsel i handlem apil keis ia.
Long 8 June, Foma Spika blong Palamen, Gracia Shedrack i bin anaonsem se seat blong ol 19 MP ia we i includum Prime Minista mo Deputi blong hem, i empti.
Hem ia from oli no bin atendem tri consecutive sitting blong Palamen long namba 1 kasem namba 3 June.
tpi_Latn tpi_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn